CELEX: 62017TN0168
Language: lt
Date: 2017-03-16 00:00:00
Title: Byla T-168/17: 2017 m. kovo 16 d. pareikštas ieškinys byloje CBA Spielapparate- und Restaurantbetriebs GmbH/Komisija

15.5.2017   
            
            
               LT
            
            
               Europos Sąjungos oficialusis leidinys
            
            
               C 151/40
            
         2017 m. kovo 16 d. pareikštas ieškinys byloje CBA Spielapparate- und Restaurantbetriebs GmbH/Komisija
   
   (Byla T-168/17)
   (2017/C 151/51)
   Proceso kalba: vokiečių
   
      Šalys
   
   
      Ieškovė: CBA Spielapparate- und Restaurantbetriebs GmbH (Viena, Austrija), atstovaujama advokato A. Schuster
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               patenkinti ieškinį dėl panaikinimo ir panaikinti ginčijamą sprendimą,
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Šiuo ieškiniu ieškovė prašo panaikinti 2017 m. sausio 13 d. Komisijos sprendimą C (2017) 249 final dėl ieškovės kartotinės paraiškos susipažinti su dokumentais pagal Reglamentą (EB) Nr. 1049/2001 (1).
   
               1.
            
            
               Pirmasis ieškinio pagrindas: esminių procedūrinių reikalavimų, visų pirma pareigos motyvuoti pažeidimas.
            
         
               2.
            
            
               Antrasis ieškinio pagrindas: Sutarčių teisės pažeidimas
               Ieškovė teigia, kad Komisijos taikytos Reglamento (EB) Nr. 1049/2001 4 straipsnyje nustatytos išimtys yra neteisėtos, nes jos prieštarauja viršesnei pirminei teisei, visų pirma Europos Sąjungos pagrindinių teisių chartijos 42 ir 47 straipsniams.
               Be to, pagal Sąjungos teisę pirminei teisei teikiama taikymo viršenybė jai prieštaraujančios antrinės teisės atžvilgiu, taigi ir dėl šios priežasties Komisija negalėjo taikyti Reglamento (EB) Nr. 1049/2001 4 straipsnyje nustatytų išimčių.
            
         
      (1)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, 2001, p. 43).